ભાજપ શાસિત ગાંધીનગર તાલુકા પંચાયતની ૧૫મી જુને સામાન્ય સભા મળી હતી. તેમાં કારોબારી અને સામાજિક ન્યાય સમિતિની રચના કરવામાં આવી હતી. ભાજપ હસ્તકની તાલુકા પંચાયતમાં કારોબારી અને સામાજિક ન્યાય સમિતિ ઉપર કોંગ્રેસે કબજો જમાવ્યો હતો. તે પછી આજે બન્ને સમિતિના ચેરમેનની ચૂંટણી યોજવામાં આવી છે. ત્યારે જિલ્લા કોંગ્રેસ કક્ષાએથી અપાયેલા મેન્ડેટમાં કારોબારીના ચેરમેન પદ માટે અપક્ષ સભ્યના નામની જાહેરાત થતાં જ કારોબારી સમિતિના ૯ સભ્યો પૈકી કુબેરસિંહ ભારે નારાજ થયા હતાં. સભ્યોની સંમતિ લેવાય તે પહેલા તેઓ બેઠક છોડી ગયા હતાં અને તુરંત કારોબારી સમિતિના સભ્ય પદેથી પોતાનું રાજીનામુ આપી દીધુ હતું.